b'\n_START_ARTICLE_\nSilmarillion\n_START_SECTION_\nRezumat\n_START_PARAGRAPH_\nAinulindal\xc3\xab \xc8\x99i Valaquenta_NEWLINE_Ainulindal\xc3\xab ("Muzica Ainurilor") este prima sec\xc8\x9biune din carte. Eru, cunoscut ca \xc8\x99i Il\xc3\xbavatar (\xe2\x80\x9eP\xc4\x83rintele tuturor\xe2\x80\x9d), i-a creat pe Ainuri, un grup de demiurgi, numi\xc8\x9bi \xe2\x80\x9evl\xc7\x8estare ale g\xc3\xa2ndului s\xc7\x8eu\xe2\x80\x9d. Il\xc3\xbavatar i-a adunat \xc8\x99i le-a \xc3\xaemp\xc4\x83rt\xc4\x83\xc8\x99it o tem\xc4\x83, \xc8\x99i dup\xc4\x83 ea i-a pus s\xc4\x83 creeze muzic\xc4\x83. Melkor\xe2\x80\x94c\xc4\x83ruia Il\xc3\xbavatar \xc3\xaei d\xc4\x83duse \xe2\x80\x9ecea mai mare putere \xc8\x99i \xc3\xaen\xc8\x9belepciune\xe2\x80\x9d"\xe2\x80\x94 a deviat de la tema original\xc4\x83 \xc8\x99i \xc8\x99i-a dezvoltat propriul c\xc3\xa2ntec. Unii Ainur i s-au al\xc4\x83turat, \xc3\xaen timp ce al\xc8\x9bii au continuat s\xc4\x83-l urmeze pe Il\xc3\xbavatar, ceea ce a creat o cacofonie. Asta s-a \xc3\xaent\xc3\xa2mplat de trei ori \xc8\x99i de fiecare dat\xc4\x83 Eru Il\xc3\xbavatar a creat o nou\xc4\x83 tem\xc4\x83 ca s\xc4\x83 contracareze efectele c\xc3\xa2ntecului subordonatului s\xc4\x83u. Atunci Il\xc3\xbavatar s-a oprit \xc8\x99i a invocat o viziune cu Arda \xc8\x99i oamenii ei \xc8\x99i i-a oferit Ainurilor op\xc8\x9biunea de a cobor\xc3\xae pe p\xc4\x83m\xc3\xa2nt pentru a o guverna._NEWLINE_Mul\xc8\x9bi Ainuri au cobor\xc3\xa2t, lu\xc3\xa2nd form\xc4\x83 fizic\xc4\x83. Cei mai puternici Ainur au ajuns s\xc4\x83 fie cunoscu\xc8\x9bi ca Valari, iar cei m\xc4\x83run\xc8\x9bi ca Maiari. Valarii au \xc3\xaencercat s\xc4\x83 preg\xc4\x83teasc\xc4\x83 lumea pentru venirea oamenilor \xc8\x99i a elfilor \xc3\xaen timp ce Melkor, dorind s\xc4\x83 conduc\xc4\x83 singur Arda, distrugea crea\xc8\x9bia acestora._NEWLINE_Valaquenta (\xe2\x80\x9ePovestea Valarilor\xe2\x80\x9d) \xc3\xael descrie pe Melkor, pe fiecare din cei paisprezece Valari \xc3\xaen detaliu \xc8\x99i spune pu\xc8\x9bine lucruri despre Maiari. Aceasta include o poveste despre cum Melkor i-a convins pe Maiari, printre care pe Sauron \xc8\x99i pe Balrogi, s\xc4\x83 treac\xc4\x83 de partea lui.\n_START_SECTION_\nQuenta Silmarillion\n_START_PARAGRAPH_\nQuenta Silmarillion ("Istoria Silmarililor"), cea mai mare sec\xc8\x9biune a c\xc4\x83r\xc8\x9bii, con\xc8\x9bine o serie de pove\xc8\x99ti interconectate din Primul Ev despre istoria tragic\xc4\x83 a celor trei pietre, Silmarilii._NEWLINE_Valarii se lupt\xc4\x83 s\xc4\x83 creeze lumea elfilor \xc8\x99i a oamenilor, dar Melkor continu\xc4\x83 s\xc4\x83 le distrug\xc4\x83 munca. Dup\xc4\x83 ce acesta distruge cele dou\xc4\x83 lumini care lumineaz\xc4\x83 lumea, Valarii pleac\xc4\x83 spre Aman, un continent la vest de P\xc4\x83m\xc3\xa2ntul de Mijloc, unde se stabilesc, numindu-\xc8\x99i casa Valinor, luminat\xc4\x83 de cei doi Copaci, l\xc4\x83s\xc3\xa2nd P\xc4\x83m\xc3\xa2ntul de Mijloc lui Melkor \xc8\x99i \xc3\xaentunericului. Elfii se trezesc o dat\xc4\x83 cu apari\xc8\x9bia stelelor; Valarii lupt\xc4\x83 din nou cu Melkor \xc8\x99i \xc3\xaei invit\xc4\x83 pe elfi pe Aman. Mul\xc8\x9bi pleac\xc4\x83, dar c\xc3\xa2\xc8\x9biva r\xc4\x83m\xc3\xa2n \xc8\x99i al\xc8\x9bii se r\xc4\x83zg\xc3\xa2ndesc pe drum. Dintre cele trei triburi care pleac\xc4\x83 ajung Vanyarii, Noldorii \xc8\x99i majoritatea Telerilor._NEWLINE_\xc3\x8en Aman, F\xc3\xabanor, fiul lui Finw\xc3\xab, regele Noldorilor, a creat Silmarilii, pietre care str\xc4\x83luceau cu lumina celor doi Copaci. Melkor distruge cei doi Copaci cu ajutorul lui Ungoliant, \xc3\xael omoar\xc4\x83 pe tat\xc4\x83l lui F\xc3\xabanor, Finw\xc3\xab, fur\xc4\x83 Silmarilii \xc8\x99i fuge spre P\xc4\x83m\xc3\xa2ntul de Mijloc. Acolo atac\xc4\x83 Doriath, un regat al elfilor, dar este respins \xc3\xaen prima dintre cele cinci b\xc4\x83t\xc4\x83lii de la Beleriand. Melkor se baricadeaz\xc4\x83 \xc3\xaen fort\xc4\x83rea\xc8\x9ba Angband din nord._NEWLINE_F\xc3\xabanor \xc8\x99i fiii s\xc4\x83i jur\xc4\x83 s\xc4\x83 se r\xc4\x83zbune pe Melkor \xe2\x80\x93 \xc8\x99i pe oricine ar ascunde Silmarilii de ei, chiar \xc8\x99i pe Valari. F\xc3\xabanor \xc3\xaei convinge pe majoritatea Noldorilor s\xc7\x8e-l v\xc3\xa2neze pe Melkor pe P\xc4\x83m\xc3\xa2ntul de Mijloc. Fii lui F\xc3\xabanor iau cu for\xc8\x9ba vasele Telerilor, omor\xc3\xa2nd mul\xc8\x9bi dintre ace\xc8\x99tia. Ajung\xc3\xa2nd pe P\xc4\x83m\xc3\xa2ntul de Mijloc, F\xc3\xabanor \xc8\x99i Noldorii \xc3\xael atac\xc4\x83 \xc8\x99i \xc3\xael \xc3\xaenving pe Melkor, de\xc8\x99i F\xc3\xabanor este r\xc4\x83nit de moarte de Balrogi. Melkor se regrupeaz\xc4\x83 \xc8\x99i-i atac\xc4\x83 din nou pe Noldori, dar este \xc3\xaenvins din nou \xc8\x99i asediat vreme de patru sute de ani, c\xc3\xa2nd acesta reu\xc8\x99e\xc8\x99te \xc3\xaen sf\xc3\xa2r\xc8\x99it s\xc4\x83-i fac\xc4\x83 s\xc4\x83 se retrag\xc4\x83._NEWLINE_Dup\xc4\x83 distrugerea Copacilor, Valarii au creat soarele \xc8\x99i luna, provoc\xc3\xa2nd trezirea oamenilor. O parte pleac\xc4\x83 spre Beleriand \xc8\x99i se aliaz\xc4\x83 cu elfii. Unul dintre supravie\xc8\x9buitori, Beren, care trec\xc3\xa2nd de Braul lui Melian intr\xc4\x83 \xc3\xaen regatul Doriath, unde se \xc3\xaendr\xc4\x83goste\xc8\x99te de elfa L\xc3\xbathien, fiica regelui. Ca s\xc4\x83-i despart\xc4\x83, regele i-a cerut s\xc4\x83-i aduc\xc4\x83 Silmarilii de la Morgoth (a\xc8\x99a i-a zis pentru prima dat\xc4\x83 Feanor), dar \xc3\xaempreun\xc4\x83, Beren \xc8\x99i L\xc3\xbathien \xc8\x99i ajuta\xc8\x9bi de cainele Huan (un c\xc3\xa2ine venit din Valinor, c\xc4\x83ruia \xc3\xaei era dat s\xc4\x83 vorbeasc\xc4\x83 de trei ori \xc3\xaen via\xc8\x9b\xc4\x83) s-au strecurat \xc3\xaen fort\xc4\x83rea\xc8\x9ba lui Morgoth \xc8\x99i au furat un Silmaril chiar de pe coroana acestuia. Cei doi s-au c\xc4\x83s\xc4\x83torit, dar Beren a fost la scurt timp r\xc4\x83nit de moarte \xc3\xaen lupta cu Carcaroth, jivina de paza a lui Morgoth care era cuprins de durere \xc3\xaen urma \xc3\xaenghi\xc8\x9birii Silmaril-ului cu m\xc3\xa2na lui Beren. Astfel Luthien moare de durere, ajung\xc3\xa2nd \xc3\xaen s\xc4\x83lile lui Mandos. Acesta v\xc4\x83z\xc3\xa2nd durerea ei \xc3\xaei cere sfatul lui Manwe. Luthien \xc8\x99i Beren se pot \xc3\xaentoarce pe P\xc4\x83m\xc3\xa2ntul de Mijloc dar Luthien pierde harul Eldarilor, devenind muritoare._NEWLINE_Noldorii au realizat c\xc4\x83 dac\xc4\x83 cei doi pot p\xc4\x83trunde \xc3\xaen Angband, Melkor nu era invincibil. Ace\xc8\x99tia atac\xc4\x83 din nou, \xc3\xaempreun\xc4\x83 cu elfii \xc8\x99i gnomii, dar sunt \xc3\xaenvin\xc8\x99i, c\xc3\xa2nd Melkor \xc3\xaentunec\xc4\x83 inimile oamenilor. Mul\xc8\x9bi oameni au r\xc4\x83mas totu\xc8\x99i de partea elfilor \xc8\x99i au fost onora\xc8\x9bi, dar nu mai mult dec\xc3\xa2t fra\xc8\x9bii H\xc3\xbarin \xc8\x99i Huor. Melkor l-a capturat pe H\xc3\xbarin, blestem\xc3\xa2ndu-l s\xc4\x83 vad\xc4\x83 dec\xc4\x83derea neamului s\xc4\x83u._NEWLINE_Fiul lui H\xc3\xbarin, T\xc3\xbarin Turambar, a fost trimis la Doriath, l\xc4\x83s\xc3\xa2ndu-\xc8\x99i mama \xc8\x99i sora nen\xc4\x83scut\xc4\x83 \xc3\xaen urm\xc4\x83. Acesta a f\xc4\x83cut multe fapte demne de laud\xc4\x83, printre care uciderea dragonului Glaurung. Urm\xc4\x83rit de blestemul lui Melkor, T\xc3\xbarin \xc8\x99i-a omor\xc3\xa2t prietenul, Beleg, \xc8\x99i s-a c\xc4\x83s\xc4\x83torit cu sora sa, Nienor, pe care nu o mai v\xc4\x83zuse vreodat\xc4\x83, \xc8\x99i care-\xc8\x99i pierduse memoria \xc3\xaen urma vr\xc4\x83jii lui Glaurung. La moartea acestuia, vraja a fost ridicat\xc4\x83. Nienor, \xc3\xaens\xc4\x83rcinat\xc4\x83, s-a sinucis, iar T\xc3\xbarin s-a aruncat \xc3\xaen propria sabie._NEWLINE_Fiul lui Huor, Tuor a fost implicat \xc3\xaen soarta regatului noldor Gondolin. S-a c\xc4\x83s\xc4\x83torit cu elfa Idril, fiica lui Turgon, Lordul Gondolin. C\xc3\xa2nd Gondolin a c\xc4\x83zut, prin tr\xc4\x83darea lui Maeglin, Tuor i-a salvat pe mul\xc8\x9bi dintre locuitori de la moarte. Cu timpul, toate regatele elfilor din Beleriand cad \xc8\x99i refugia\xc8\x9bii fug c\xc4\x83tre un sanctuar pe malul apei, creat de Tuor. Fiul lui Tuor, E\xc3\xa4rendil Half-elven, se logode\xc8\x99te cu Elwing, o descendent\xc4\x83 a lui Beren \xc8\x99i a lui L\xc3\xbathien. Elwing \xc3\xaei ofer\xc4\x83 lui E\xc3\xa4rendil Silmarilul furat de cei doi \xc8\x99i, folosind lumina acestuia, E\xc3\xa4rendil c\xc4\x83l\xc4\x83tore\xc8\x99te dincolo de mare ca s\xc4\x83 cear\xc4\x83 ajutorul Valarilor. \xc3\x8empreun\xc4\x83 \xc3\xael \xc3\xaenving pe Melkor, distrug\xc3\xa2nd majoritatea Beleriandului, \xc8\x99i-l alung\xc4\x83 din Arda, marc\xc3\xa2nd sf\xc3\xa2r\xc8\x99itul Primului Ev al P\xc4\x83m\xc3\xa2ntului de Mijloc._NEWLINE_Fiii lui E\xc3\xa4rendil \xc8\x99i ai lui Elwing au fost Elrond \xc8\x99i Elros. Ca descenden\xc8\x9bi ai elfilor nemuritori \xc8\x99i ai oamenilor, ace\xc8\x99tia au putut alege: Elrond a ales elfii, iar fratele s\xc4\x83u, oamenii. Elros a devenit primul rege din N\xc3\xbamenor.\n_START_SECTION_\nDespre Inelele Puterii \xc8\x99i despre al Treilea Ev\n_START_PARAGRAPH_\nCapitolul \xe2\x80\x9cDespre Inelele Puterii Si despre al Treilea Ev\xe2\x80\x9d reprezinta partea concluzionala a cartii, cuprinde aproximativ 20 de pagini si descrie evenimentele ce au loc in Pamantul de Mijloc in timpul celui de-al Doilea si al Treilea Ev. In timpul celui de-al Doilea Ev, Sauron apare ca puterea principala din Pamantul de Mijloc, si tot atunci Inelele Puterii sunt faurite de catre Elfi, condusi de Celebrimbor. Sauron isi creeaza in secret propriul inel, Inelul care le va conduce pe celelalte. fapt ce duce la razboiul dintre locuitorii din Pamantul de Mijloc si Sauron, care culmineaza cu Razboiul Ultimei Aliante, in care Elfii si N\xc3\xbamen\xc3\xb3reni ramasi isi unesc fortele intr-o armata pentru a-l infrange pe Sauron. Conducatorii Ultimei Aliante sunt regele elf Gil-galad si Elendil, conducatorul oamenilor, alaturi de fii lui, Isildur si An\xc3\xa1rion. Marsaluind spre Mordor, acestia infrang armata lui Sauron si mai apoi asediaza fortareata Barad-d\xc3\xbbr in care Sauron isi are lacasul. Dupa sapte ani de asediu, timp in care An\xc3\xa1rion a fost ucis, Sauron \xc3\xaensusi iese si a \xc3\xaencepe lupta \xc3\xaempotriva liderilor Ultimii Aliante. Sauron ii ucide pe Gil-galad si Elendil, dar propriile puteri ii slabesc de asemenea. In lupta intervine Isildur, care rezista atacurilor lui Sauron si care, in final, cu o bucata din sabia franta a tatalui sau (Narsil se numea aceasta sabie) reuseste sa ii reteze degetul lui Sauron pe care avea Inelul Suprem. . C\xc3\xa2nd acest lucru s-a \xc3\xaent\xc3\xa2mplat, spiritul lui Sauron a fost eliberat si a zburat \xc3\xaen salbaticie. Isildur este sfatuit sa distruga Inelul, prin aruncarea lui \xc3\xaen lava vulcanului de pe Muntele Os\xc3\xa2ndei, unde a fost faurit, dar atras de frumusetea Inelului, Isildur refuza si \xc3\xael pastreaza ca pret al vietii lui An\xc3\xa1rion si Elendil, ambii fiind ucisi de catre Sauron. Astfel incepe cel de-al Treilea Ev al Pam\xc3\xa2ntului de Mijloc. Doi ani mai t\xc3\xa2rziu, Isildur si soldatii sai sunt prinsi \xc3\xaentr-o ambuscada a orcilor \xc3\xaen timp ce marsaluiau pe C\xc3\xa2mpiile Vesele. Isildur scapa pun\xc3\xa2ndu-si Inelul pe deget - care \xc3\xael facea pe purtator invizibil - dar Inelul il tradeaza, alunec\xc3\xa2nd de pe degetul sau c\xc3\xa2nd acesta \xc3\xaenota \xc3\xaen Marele R\xc3\xa2u Anduin. Dupa pierderea inelului, Isildur este vazut de catre orci si apoi omor\xc3\xa2t, iar Inelul este uitat pentru doua milenii pe fundul r\xc3\xa2ului.'